Valokuitunen

Valokuitunen Oy on CapMan Infran ja Telia Companyn yhteisyritys, joka keskittyy valokuituyhteyksien rakentamiseen tiiviisti asutuissa taajamissa ympäri Suomen. Valokuitusen asiakkaita ovat kuluttajat, taloyhtiöt, yritykset ja julkisyhteisöt. Yhtiön palveluksessa oli vuonna 2022 yhteensä 72 työntekijää ja vuoden 2022 liikevaihto oli 5,7 miljoonaa euroa.

Yrityksen toimitusjohtaja on Heikki Kaunisto.

Historiaa 
Valokuitunen aloitti toimintansa huhtikuussa 2020. Yritykseen siirtyi Telian Avoin Kuitu -liiketoiminta ja -verkot, joiden piirissä oli 20 000 kotitaloutta Helsingin, Turun ja Tampereen seuduilla. 

Heinäkuussa 2023 uutisoitiin Valokuitusen hankkineen 400 miljoonan euron rahoituspaketin kansainvälisiltä pankeilta, joka mahdollistaa valokuituverkon rakentamisen 400 000 suomalaisen kotitalouden saataville lähivuosien aikana.

Toiminta 
Valokuitunen toimii avoimen kuidun mallilla. Yritys rakentaa asiakkailleen liittymän valokuituverkkoon ja tarjoaa tämän jälkeen asiakkailleen mahdollisuuden tilata haluamansa laajakaista- ja tv-palvelut verkkonsa eri palveluntarjoajilta.

Omistus 
Valokuitusen omistavat Capman Infra (60 %) ja Telia Company (40 %). CapMan on pohjoismainen pääomasijoittaja ja suomalainen pörssiyhtiö. Vuodesta 2018 toimineeseen CapMan Infran rahastoon ovat sijoittaneet muun muassa Ilmarinen, Espoon kaupunki, Kirkon eläkerahasto ja Tradeka. Telia Company on pohjoismaalainen teleoperaattori.

Katso myös 
 Fiber to the Home (FTTH)

Lähteet

Aiheesta muualla 

 valokuitunen.fi

Suomalaiset tietoliikenneyhtiöt